Document ID: /roh_data/filtered/fineweb-2-filterrobots_roh.jsonl.gz/3336

I fiss stà in grond success sche las partidas burgaisas avessan chattà in candidat communabel, ha ditg Simon Schwegler, il president da la partida liberaldemocrata da Cuira.
Tant pli che la PS saja vegnida fitg spert cun Patrick Degiacomi sco ses successur per Doris Caviezel-Hidber.
Far il meglier ord la situaziun
Empè d'in candidat communabel comunitgeschan las trais partidas PBD, PLD e PCD en in'infurmaziun communabla, da recumandar d'eleger ad
- Urs Marti, liberaldemocrat e president da la citad
- Marco Tscholl, burgaisdemocrat
- Peter Portmann, cristiandemocrat
Plan B senza la PPS
Malgrad che la recumandaziun è be la segund megliera varianta e che la quarta partida burgaisa, la PPS, na fa betg part da la recumandaziun d'eleger, è Simon Schwegler loschs. Loschs, d'avair cuntanschì almain questa collavuraziun tranter las partidas burgaisas.
Tar tut las autras activitads en il cumbat electoral, saja quai occurenzas ubain sedutas en cass d'in segund scruttini, fetschia la PPS dentant era part, uschia Schwegler vinavant.
Las partidas burgaisas da Curia tiran pia vid la medema suga en il cumbat per ils sez dal cussegl da la citad, la victoria vul dentant tuttina mintgina per sa sezza cun l'agen candidat.